open-index/open-wikipedia-markdown huggingface dataset:
კანა

**კანა**, უფრო სწორად **ჩვეულებრივი კანა** () — წყვილჩლიქოსანი ძუძუმწოვარი ძროხისებრთა ოჯახისა. მისი სხეულის სიგრძე 3,5 მ აღწევს, სიმაღლე მინდაოში 1,8 მ, წონა — 900 კგ. რქა გრძელი და ძირში დაგრეხილია. ფერად ღია მორუხო-ყვითელია. კანა გავრცელებულია აღმოსავლეთ და სამხრეთ აფრიკის სავანებში. იკვებება ბალახითა და ფოთლებით. მაკეობა 81/2—9 თვე გრძელდება. შობს 1 ხბოს. იყენებენ მის ხორცს, ტყავსა და მსუყე რძეს. კანის მოშინაურება ადვილია.

## ლიტერატურა 
კატეგორია:კანები
კატეგორია:ანგოლის ძუძუმწოვრები
კატეგორია:ბოტსვანის ძუძუმწოვრები
კატეგორია:ბურუნდის ძუძუმწოვრები
კატეგორია:სამხრეთ აფრიკის რესპუბლიკის ძუძუმწოვრები
კატეგორია:კენიის ძუძუმწოვრები
კატეგორია:ნამიბიის ძუძუმწოვრები
კატეგორია:მოზამბიკის ძუძუმწოვრები
კატეგორია:რუანდის ძუძუმწოვრები
კატეგორია:სამხრეთ სუდანის ძუძუმწოვრები
კატეგორია:უგანდის ძუძუმწოვრები
კანა (მრავალმნიშვნელოვანი)

**კანა** შეიძლება აღნიშნავდეს:

* კანა — ჰირაგანას და კატაკანას საერთო სახელწოდება
* კანა — წყვილჩლიქოსანი ცხოველი
თეთრი სახლი (მრავალმნიშვნელოვანი)

**თეთრი სახლი** შეიძლება აღნიშნავდეს:

* თეთრი სახლი — აშშ-ის პრეზიდენტის რეზიდენცია
*თეთრი სახლი — რუსეთის  მთავრობის შენობა
კანაგავის პრეფექტურა

მინი|კანაგავის პრეფექტურა
 — პრეფექტურა იაპონიაში. კუნძულ ჰონსიუს სამხრეთ-აღმოსავლეთ ნაწილში ფართობი 2,4 ათასი კმ2, მოსახლეობა 8.899.545 კაცი. მ. შ. დაახლოებით 90% ქალაქში ცხოვრობს. ადმინისტრაციული ცენტრი ქ. იოკოჰამა.

კანაგავა შედის იაპონიის უდიდესი ინდუსტრიული რაიონის კანტოს შემადგენლობაში. მრეწველობის წამყვანი დარგებია: მანქანათმშენებლობა (უმთავრესად გემთმშენებლობა, ავტომშენებლობა და სხვა) და ელექტროტექნიკური, აგრეთვე ქიმიური, მეტალურგიული, კვების მრეწველობა. მთავარი სამრეწველო ცენტრებია: იოკოჰამა, ცურუმი, კავასაკი. სოფლის მეურნეობა სპეციალიზებულია ბრინჯის, ხორბლისა და თამბაქოს მოყვანაზე. განვითარებულია მეხილეობა, მებოსტნეობა, მეყვავილეობა, სახორცე-სარძეო მესაქონლეობა, მეფრინველეობა. მიურის ნახევარკუნძულის სანაპიროზე არის ზღვის სარეწი. ტურიზმი.

## ლიტერატურა 
კატეგორია:კანტოს რეგიონის პრეფექტურები
კანადა (მრავალმნიშვნელოვანი)

**კანადა** შეიძლება აღნიშნავდეს:

* კანადა — სახელმწიფო ჩრდილოეთ ამერიკაში
* კანადა — ხალხი სამხრეთ ინდოეთში
* კანადა — ენა, რომელიც დრავიდულ ენათა ჯგუფს განეკუთვნება
* კანადა ლიტერატურა — კანადა  ხალხის ლიტერატურა
ჰარი პოტერი (ფილმების სერია)

***ჰარი პოტერი*** () — ფენტეზის ჟანრის ფილმების სერია. ეფუძნება ჯოან როულინგის ამავე სახელწოდების 7 წიგნს. გამოდიოდა 2001-2012 წლებში.

## ფილმები 
* *ჰარი პოტერი და ფილოსოფიური ქვა* (2001)
* *ჰარი პოტერი და საიდუმლო ოთახი* (2002)
* *ჰარი პოტერი და აზკაბანის ტყვე* (2004)
* *ჰარი პოტერი და ცეცხლოვანი თასი* (2005)
* *ჰარი პოტერი და ფენიქსის ორდენი* (2007)
* *ჰარი პოტერი და ნახევარპრინცი* (2009)
* *ჰარი პოტერი და სიკვდილის საჩუქრები - ნაწილი 1* (2010)
* *ჰარი პოტერი და სიკვდილის საჩუქრები - ნაწილი 2* (2011)

## რესურსები ინტერნეტში 
* 

კატეგორია:ფილმები ჰარი პოტერის შესახებ
კატეგორია:ფილმების სერიები
სისტემატიკა

**სისტემატიკა**  — ბიოლოგიის დარგი, რომელიც  შეისწავლის ცოცხალი ორგანიზმების კლასიფიკაციას; აჯგუფებს მათ ერთმანეთთან მსგავსება–განსხვავების  მიხედვით და ამ საფუძველზე აგებს ცოცხალი ორგანიზმების სისტემას. ბუნებრივი სისტემა გამოხატავს ნათესაურ კავშირს მათ შორის, წარმოშობილს მათი ევოლუციური განვითარების პროცესში. იგი დედამიწაზე დღეისათვის არსებულ და გადაშენებულ ორგანიზმებს აღწერს და სახელწოდებას აძლევს.

## რესურსები ინტერნეტში 
* Society of Australian Systematic Biologists 
* Society of Systematic Biologists 
* Willi Hennig Society

კატეგორია:ბიოლოგიური სისტემატიკა
კატეგორია:მეცნიერული კლასიფიკაციები
პალეოზოოლოგია

**პალეოზოოლოგია** — ზოოლოგიის ერთ-ერთი დარგი ამომწყდარი (გადაშენებული) ცხოველების შესახებ. იგი იკვლევს ორგანული სამყაროს ისტორიას, იმ ცხოველების ნამარხ ნარჩენებს, რომლებიც ცხოვრობდნენ წარსულ გეოლოგიურ ეპოქებში.

## იხილეთ აგრეთვე
*ცხოველები
*უხერხემლოები
*ხერხემლიანები
*ზოოლოგია

## ლიტერატურა
* Arno Hermann Müller: *Lehrbuch der Paläozoologie*. 3 Bände. Gustav Fischer Verlag, Jena 1958–1994.


კატეგორია:პალეონტოლოგია
კატეგორია:ზოოლოგიური მეცნიერებები
არაქნოლოგია

**არაქნოლოგია** — ზოოლოგიის ერთ-ერთი დარგი, რომელიც შეისწავლის ობობასნაირებს (მორიელებს, ცრუმორიელებს, სოლუპუგებს, მთიბავებს, ობობებს), გარდა ტკიპებისა.



კატეგორია:ზოოლოგიური მეცნიერებები
იქთიოლოგია

**იქთიოლოგია** — ზოოლოგიის ერთ-ერთი დარგი, რომელიც შეისწავლის თევზების ცხოველმოქმედების ყოველ მხარეს, მათ აგებულებას, სისტემატიკას, ეკოლოგიას და ამუშავებს თევზის ჭერისა და თევზის მოშენების ბიოლოგიურ საფუძვლებს.

## რესურსები ინტერნეტში
* Brian Coad's Dictionary of Ichthyology
* Ichthyology Web Resources 
* List of Ichthyologists 


კატეგორია:ზოოლოგიური მეცნიერებები
ჰერპეტოლოგია

**ჰერპეტოლოგია** — ზოოლოგიის ერთ-ერთი დარგი, რომელიც შეისწავლის ქვეწარმავალ ცხოველებს, მათ სისტემატიკას და ბიოლოგიას.

## ლიტერატურა 
*Kraig Adler (1989) *Contributions to the History of Herpetology*, Society for the study of amphibians and reptiles.

## რესურსები ინტერნეტში 
*Field Herpetology Guide 
*American Society of Icthyologists and Herpetologists 
*Herpetological Conservation and Biology


კატეგორია:ზოოლოგიური მეცნიერებები
კამენკა (მრავალმნიშვნელოვანი)

**კამენკა** შეიძლება აღნიშნავდეს:

* კამენკა — ქალაქი რუსეთის პენზის ოლქში
* კამენკა — ქალაქი უკრაინის ჩერკასის ოლქში
* კამენკა — ქალაქი მოლდოვის დნესტრისპირეთში
* კამენკა — სოფელი მოლდოვაში

კატეგორია:მრავალმნიშვნელოვანი გვერდები გვარის შემცველი სიებით
ხევი (ხეობა)

[მინი|[ლიხტენშტეინკალმი - ლიხტენშტეინის ხეობა.]]
**ხევი** — მშრალი ან დროებითი ნაკადიანი ღრმა ხეობა. დამახასიათებელია არიდული მხარეებისათვის  (გვხვდება ტყესტეპის ზონაშიც). გამომუშავებულია ნიაღვრების ეროზიული მოქმედების შედეგად. სიღრმე და სიგანე რამდენიმე ათეული ან ასეული მ, სიგანე — რამდენიმე ათეული კმ. ხევს უწოდებენ წყლის დროებით ნაკადსაც, რომელიც მოდის ეპიზოდურად, მცირე დროის განმავლობაში, დიდი თავსხმის დროს.

## ლიტერატურა
კატეგორია:გეომორფოლოგია
ხეობა

[მინი|[კალჩაკის ხეობა, არგენტინა]]
[მინი|U-ებრი ხეობა [გლეიშერის ეროვნული პარკი|გლეიშერის ეროვნულ პარკში, მონტანა, აშშ]]
**ხეობა** — მდინარის ეროზიული მოქმედების შედეგად გამომუშავებული რელიეფის უარყოფითი ფორმა. ძირი ნაწილობრივ მდინარის კალაპოტს უჭირავს, ფერდობებზე ხშირად ტერასებია. განივკვეთი უმთავრესად V-ებრი პროფილისა აქვს, მყინვარის მოქმედების შედეგად გადამუშავებულ ხეობას კი — U-ებრი. მთებისთვის დამახასიათებელია ვიწრო და ღრმა ხეობები, ვაკისათვის — გაშლილი.

## ცნობილი ხეობები 
*დუნაი (აღმოსავლეთ ევროპა)
*სიკვდილის ველი (კალიფორნია, აშშ)
*დიდი კანიონი (არიზონა, აშშ)
*ინდი (პაკისტანი)
*რკინის ჭიშკარი (რუმინეთი/სერბეთი)
*ისჩიგუალასტო (სან-ხუანის პროვინცია, არგენტინა)
*მონუმენტის ხეობა (იუტა, აშშ)
*ნილოსი (ეგვიპტე/სუდანი/ეთიოპია/უგანდა)
*რონა (საფრანგეთი)
*წმინდა ლავრენტი (კანადა)
*სილიკონის ველი (კალიფორნია, აშშ)
*ყვავილების ხეობა (ინდოეთი)
*ფინიქსი (არიზონა, აშშ)

## ლიტერატურა 
## რესურსები ინტერნეტში 
* NPS.gov 
* Glacial moraine types (LEO dictionary)
* UWSP.edu 

კატეგორია:გეომორფოლოგია
კანგარი

**კანგარი** — ისტორიული ქვემო ქართლის (გოგარენეს) უკიდურესი სამხრეთი მხარე. მოიცავდა მდინარე დებედის (ქურდვაჭრისხევის) სათავეებში მდებარე ტერიტორიას (სომხეთი). კანგარის უძველესი ცენტრი უნდა ყოფილიყო დაბა გოგარანი (ახლანდელი გუგარქი). V საუკუნის 80-იან წლებში მეფე ვახტანგ გორგასალი ქართლის ლაშქრით აქ შეხვდა მსხვილ სომეხ ნახარარს (ფეოდალს) ვაჰან მამიკონიანს, სპარსელებთან ერთობლივი ბრძოლის წინ.

## ლიტერატურა
კატეგორია:საქართველოს ისტორიულ-გეოგრაფიული მხარეები
კანგრა

**კანგრა** — ინდური ჩაის ჯიში-პოპულაცია. გამოყვანილია ჩინური და ინდური ჩაის შეჯვარებით. სამშობლოა ჩრდილოეთ ინდოეთი (ჰიმალაის მთების სამხრეთი კალთები, კანგრის ოლქი). კანგრას ოვალური ფოთოლი აქვს, რომელიც მოკლე, ბლაგვი და ორად გაყოფილი წვერით ბოლოვდება. საქართველოს შავი ზღვის სანაპიროზე, განსაკუთრებით ჩაქვში, გაშენებულია კანგრის პლანტაციები, საიდანაც იღებენ მაღალხარისხოვან ჩაის პროდუქციას.

## ლიტერატურა
* *გიორგბერიძე ნ.,* ქსე, ტ. 5, გვ. 363, თბ., 1980

კატეგორია:ინდური ჩაი
კატეგორია:შავი ჩაი
კატეგორია:მწვანე ჩაი
კანთაროსი

მინი
**კანთაროსი** () — ძვ. წ. VI—II სს. ბერძნული ქუსლიანი, ღრმა პირგადაშლილი ღვინის სასმელი ჭურჭელი, რომელსაც ვერტიკალურად მიმაგრებული ორი ყური აქვს. ამზადებდნენ უპირატესად თიხისაგან, ზოგჯერ ლითონისაგანაც. სხვადასხვა დროის კანთაროსები განსვავდება პროპორციებით, ყურის მოყვანილობითა და ქუსლის სიმაღლით. კანთაროსი ღვინის ღმერთის დიონისეს ერთ-ერთი მუდმივი ატრიბუტი იყო.

ძვ. წ. IV—II სს. ბერძნული თიხის შავლაქიანი კანთაროსები აღმოჩენილია საქართველოშიც (სოხუმი, ვანი, დაბლაგომი, დაფნარი, ფიჭვნარი, ნოქალაქევი და სხვა).

## ლიტერატურა
**Блаватский В. Д.,* История античной расписной керамики, М., 1953;
 

კატეგორია:ჭურჭელი
კანი (მრავალმნიშვნელოვანი)

**კანი** შეიძლება აღნიშნავდეს:

* კანი — ადამიანისა და ცხოველების სხეულის ზედაპირული საფარველი
* კანი — მცენარის ფოთლის და ზოგი სხვა ორგანოს პირველადი მფარავი ქსოვილი, იგივეა, რაც ეპიდერმისი.
* კანი — მდინარე რუსეთში
* კანი — ქალაქი, კურორტი სამხრეთ საფრანგეთში. ტარდება საერთაშორისო კინოფესტივალი.
* კანი — ქალაქი და ნავსადგური ჩრდილოეთ საფრანგეთში, ნორმანდიაში.
კანიონი

[მინი|250პქ|[დიდი კანიონი, არიზონა]]
**კანიონი** (ესპ. Cañón — მილი, ხეობა) — მდინარის ღრმა ხეობა, ძალზე ციცაბო ფერდობებითა და ვიწრო ფსკერით, რომელიც, ჩვეულებრივ, მთლიანად მდინარის კალაპოტს უკავია. მსოფლიოს ერთ-ერთი უდიდესი კანიონის — დიდი კანიონის (მდინარე კოლორადო, აშშ) სიგრძეა 320 კმ, სიღრმე — 1800 მ-მდე. კანიონები გვხვდება მთიან მხარეებში და მაღალ ვაკეებზე. ყოფილ სსრკ-ში უდიდესი კანიონებია სულაკის კანიონი 53 კმ დაღესტანში. კანიონისებრ ხეობაში მიედინება მდინარე იუფშარა (მდინარე ბზიფის აუზი) და ბევრი სხვა მდინარე საქართველოში.

## ლიტერატურა 
კატეგორია:გეომორფოლოგია
კანო

**კანო** შეიძლება აღნიშნავდეს:

* კანო — იაპონური ფერწერის ერთ-ერთი სკოლა
* კანო — ქალაქი ჩრდილოეთ ნიგერიაში
* კანო — ბრიტანელი რეპერი
* ალონსო კანო — ესპანელი მოქანდაკე და ფერმწერი

კატეგორია:მრავალმნიშვნელოვანი გვერდები გვარის შემცველი სიებით
შედარებითი ანატომია

**შედარებითი ანატომია** შეისწავლის ცხოველთა სტუქტურას და არკვევს მსგავსება-განსხვავების ნიშნებს, რაც ამჟამად არსებულ ორგანიზმებს შორის არსებული ნათესაობის ხარისხის განსაზღვრის საშუალებას იძლევა.

სხვადასხვა ცხოველთა ცალკე ორგანოებისა თუ სისტემების ურთიერთდაკავშირების გზით შესაძლებელია მორფოლოგიური მსგავსებისგან  ფუნქციონალური მსგავსების განსხვავება. მსგავსი ფუნქციის მქონე, მაგრამ სავსებით განსხვავებულად მოწყობილი ორგანოები მათ შორის ანალოგიის შესახებ საუბრის საშუალებას იძლევა.
ზოოლოგია

**ზოოლოგია** (ბერძნ. ζῴον — „ცხოველი“, λόγος — „მოძღვრება“) — მეცნიერება, რომელიც ცხოველთა სამყაროს სწავლობს. უმაღლეს სკოლაში ზოოლოგიის სწავლების პრაქტიკაში მიღებულია ზოოლოგიის, როგორც ერთი მთლიანი მეცნიერების დაყოფა ორ განყოფილებად: უხერხემლოთა ზოოლოგიად და ხერხემლიანთა ზოოლოგიად.

## რესურსები ინტერნეტში 
საქართველოს ფაუნა (რუსულ ენაზე)
დამოუკიდებლობის მოედანი

**დამოუკიდებლობის მოედანი** შეიძლება აღნიშნავდეს:
* დამოუკიდებლობის მოედანი — ქ. კიევის ცენტრალური მოედანი;
* დამოუკიდებლობის მოედანი —   მოედანი  მინსკში

### მეტროს სადგური 
* დამოუკიდებლობის მოედანი (მეტროს სადგური) — კიევის მეტროპოლიტენი
კანკელი

მინიატიურა|260პქ|კანკელი თბილისის სამების საკათედრო ტაძარში
**კანკელი**, *იკონოსტასი* () — მართლმადიდებელ ეკლესიაში ტიხარი, ზღუდე, რომელიც საკურთხეველს გამოჰყოფს ეკლესიის ძირითადი ნაწილისაგან.

კანკელი როგორც წესი, შედგება აღსავლის კარებისაგან, რომელიც შემკულია ოთხი მახარებლისა და ღვთისმშობლის ხარების ხატით და ასევე კანკელზე თავსდება მაცხოვრისა და ღვთისმშობლის ხატები. განლაგება შემდეგია: აღსავლის კარები შუაში, მარცხნივ აღსავლის კარის შემდგომ ღვთისმშობლის ხატი, ღვთისმშობლის ხატის შემდგომ ნებისმიერი წმინდანის. რაც შეეხება აღსავლის კარების მარჯვენა განლაგებას ის შემდეგნაირად გამოიყურება: მარჯვნივ პირველი მაცხოვრის ხატი, ხოლო შემდგომი ხატი როგორც წესი, იმ წმინდანის უნდა იყოს რომლის სახელზეც არის ტაძარი აგებული.

## კანკელი საქართველოში 
საქართველოში გავრცელებულია კანკელი ქვისა და თაბაშირისა, იშვიათად ხისა; შედარებით დაბალია, შედგება სვეტებისა და სვეტების შემაკავშირებელი თაღებისაგან, სულ ზემო ხაზი თაღების თავზე აუცილებლად ჰორიზონტალურია. რელიეფები გვხვდება ქვის კანკელებზე (ქვემო ბარიერზე). თაბაშირისას კი მხოლოდ ჩუქურთმები ამკობს. დეკორატიულობის გასაძლიერებლად თაღებს ზოგჯერ კბილანები ჰქონდა. უძველესი კანკელები VIII–IX საუკუნეებს მიეკუთვნება, მაგრამ განსაკუთრებით მნიშვნელოვანია XI საუკუნის ნიმუშები — საფარის, ხოვლის, შიომღვიმის, სპეთის, პატარა ონის, გველდესის, ატენის, ურთხვისა და სხვა კანკელები. ზოგ მათგანს ამკობს ქვაზე ამოკვეთილი რელიგიური სცენები, რომლებიც შუა საუკუნეთა ქართული პლასტიკის საუკეთესო ნაწარმოებთა რიცხვს მიეკუთვნება, ხოლო არმაზის ეკლესიის კანკელზე შემონახულია უძველესი მხატვრობის ნიმუში.

## ლიტერატურა 
** ბერიძე ვ.,* ძველი ქართული ხუროთმოძღვრება, თბ., 1974;
**Шмерлинг Р. О.,* Малые формы в архитектуре средневековой Грузии, Тб., 1962;

კატეგორია:საეკლესიო არქიტექტურა
კანონი

**კანონი** შეიძლება აღნიშნავდეს:

* კანონი —  ფილოსიფიური კატეგორია
* კანონი — სახელმწიფო ხელისუფლების უმაღლესი ორგანოს მიერ განსაკუთრებული წესით მიღებული ნორმატიული აქტი
* კანონი — ბოლომდე ზუსტად დაცული იმიტაცია
* კანონი — ქრისტიანულ სამრევლო და სამონასტრო ღვთისსამსახურებაში სხვადასხვა დღესასწაულისა და დღისათვის დაწესებული ბიბლიური საკითხავების კრებული
კანტარი

**კანტარი**, *კინტარი* — წონის ერთეული შუა საუკუნეებში ახლო და შუა აღმოსავლეთის ქვეყნებში. სამხრეთ საქართველოში გავრცელდა ოსმალეთიდან. კანტარის სიდიდე სხვადასხვა ქვეყანაში სხვადასხვა იყო. XIX საუკუნეში ახალციხის მაზრაში კანტარი იყო 30 ოსმალური ბათმანი ანუ 220 კგ.

## ლიტერატურა
კატეგორია:მასის საზომი ერთეულები
კანტი

** კანტი** შეიძლება აღნიშნავდეს:

* იმანუელ კანტი — გერმანელი ფილოსოფოსი
* მინა კანტი  — ფინელი მწერალი
* ჰერმან კანტი  — გერმანელი მწერალი და პუბლიცისტი

კატეგორია:მრავალმნიშვნელოვანი გვერდები გვარის შემცველი სიებით
კანჯარი

**კანჯარი** () — კენტჩლიქოსანი ცხოველი ცხენისებრთა ოჯახისა. მისი სხეულის სიგრძე 2 მ აღწევს. წონა 120—127 კგ. აქვს მოყვითალო ზურგი, თეთრი მუცელი, ხერხემლის გასწვრივ შავი ზოლი გასდევს. გავრცელებულია წინა, შუა და ცენტრალურ აზიის უდანბნოებსა და და ნახევარუდაბნოებში. შემორჩენილია სამხრეთ თურქმენეთში (ბადხიზის ნაკრძალი). აღმოსავლეთ საქართველოში ბინადრობდა შუა საუკუნეებში. სწრაფად დარბის (70 კმ-მდე საათში) და ძალზე ამტანია. მაკეობა 11 თვე გრძელდება. შობს 1 კვიცს. ეჯვარება ვირსა და შინაურ ცხენს.

## ლიტერატურა 
კატეგორია:ცხენი
კატეგორია:ცხენისებრნი
კატეგორია:პაკისტანის ძუძუმწოვრები
თბილისის მერია

მინი|200პქ|მერიის ახალი შენობა, ყოფილი „შრომის სასახლე“.

**თბილისის მერია** – წარმოადგენს თვითმმართველობის ორგანოთა სისტემას, რომელიც უზრუნველყოფს ქალაქ თბილისის თვითმმართველობის აღმასრულებელ-განმკარგულებელ საქმიანობას. მთავრობა შედგება: მერის, მერის მოადგილეებისა და ქალაქ თბილისის საქალაქო სამსახურების ხელმძღვანელებისაგან. თბილისის რაიონების გამგებლები თანამდებობრივად შედიან მთავრობის შემადგენლობაში. ქალაქ თბილისის მერიის სისტემაში შემავალი კონტროლისა და ზედამხედველობის განმახორციელებელი საქალაქო სამსახურების ხელმძღვანელები ქალაქ თბილისის მთავრობის შემადგენლობაში არ შედიან.

2008 წლის 3 თებერვლიდან მერიის ადმინისტრაცია და საქალაქო სამსახურები გადავიდნენ ახალ შენობაში - ჟ. შარტავას ქუჩა № 7-ში მდებარე, ყოფილ „შრომის სასახლეში“. მანამდე მერის ადმინისტრაცია თვითმმართველობის ისტორიული შენობაში იყო თავისუფლების მოედანზე, ხოლო საქალაქო სამსახურები სხვადასხვა შენობებში თბილისის მასშტაბით.

## რესურსები ინტერნეტში 
* თბილისის მთავრობა

## სქოლიო 
მერია
კატეგორია:თბილისის მთავრობა
კაპათა

**კაპათა**, ქართული მონასტერი იერუსალიმში, სიონის მთაზე. XI საუკუნეში ბაგრატ IV-ის მეუღლემ ბორენამ და მისმა ასულმა მართამ იუსტინიანე დიდის მიერ აგებული, იმხანად დანგრეული ტაძრის ადგილას ააშენეს კაპათას მონასტერი, რომელიც ქართული კულტურულ-საგანმანათლებლო კერად იქცა. ცნობილია იქაური წიგნსაცავის რამდენიმე საყურადღებო ხელნაწერი. კაპათა დაარბიეს ხვარაზმელებმა  1244 წელს.

## ლიტერატურა
* *მენაბდე ლ.,* ქსე, ტ. 5, გვ. 375, თბ., 1980

კატეგორია:პალესტინა
კატეგორია:ქართული ეკლესია-მონასტრები სირია-პალესტინაში
ბორენა დედოფალი

მინი|დედოფალი ბორენა
**ბორენა** — საქართველოს დედოფალი XI საუკუნეში, ბაგრატ IV-ის მეუღლე, ოსთა მეფის ასული, პოეტი. ბაგრატმა იგი შეირთო ელენე დედოფლის გარდაცვალების შემდეგ.

სვანეთში მაცხოვრის ეკლესიის ღვთისმშობლის ოქროჭედილ ხატს წარწერილი აქვს ერთი იამბიკო, რომლის ავტორადაც მკვლევართა უმრავლესობა მიიჩნევს ბორენა დედოფალს, თუმცა პავლე ინგოროყვას თვალსაზრისით, იამბიკოს ავტორი უნდა იყოს ცოტნე დადიანის მეუღლე ბორენა.

იამბიკო საყურადღებოა თავისი მხატვრული ფორმით. თუ ადრეული ხანის იამბიკოებში რითმა მხოლოდ ჩანასახის ფორმით გვხვდება, ბორენას ლექსში მას უკვე დასრულებული სახე აქვს.

## ლიტერატურა 
* 

## რესურსები ინტერნეტში 
* ბორენა (დედოფალი) — რომელმან ეგე ევას მიუზღე ვალი

კატეგორია:საქართველოს დედოფლები
მორფოლოგია

**მორფოლოგია** შეიძლება აღნიშნავდეს:

* მორფოლოგია (ზოგადი)
* მორფოლოგია (ენათმეცნიერება) 
* მორფოლოგია (ბიოლოგია) 
* მორფოლოგია (ასტრონომია)
* მორფოლოგია (ფოლკლორისტიკა) 
* მორფოლოგია (არქიტექტურა) 
* მორფოლოგია (მეტალურგია)
მორფოლოგია (ბიოლოგია)

ბიოლოგიაში **მორფოლოგია** არის მოძღვრება ორგანიზმთა ფორმის და აგებულების შესახებ ინდივიდუალური და ისტორიული განვითარების პროცესში. მისი ნაწილებია: ანატომია, ჰისტოლოგია, ციტოლოგია, ემბრიოლოგია, შედარებითი ანატომია.

კატეგორია:ბიოლოგია
კაპარი

**კაპარი** ( ) — მცენარეთა გვარი კაპარისებრთა ოჯახისა.  ხეები, ბუჩქები, ბუჩქბალახები და მრავალწლოვანი ბალახებია. 300-მდე სახეობა უმთავრესად გავრცელებულია ტროპიკებსა და სუბტროპიკებში. ეკლიანი კაპარი () ბუჩქბალახია. აქვს გრძელი გართხმული ღეროები და თეთრი ან მოთეთრო-ვარდისფერი გრძელყუნწა ყვავილები. გავრცელებულია ხმელთაშუაზღვისპირეთში, წინა და ცენტრალურ აზიაში, ინდოეთში, სამხრეთ ყირიმში, კავკასიასა და შუა აზიაში. ჩვენში აღმოსავლეთ საქართველოში გვხვდება.

კაპარი იზრდება ბარისა და მთისწინეთის უდაბნოსა და ნახევრად უდაბნოში, თიხიან, ხშირად ბიცობიან ნიადაგზე. კოკორს, მკვახე ნაყოფს და ნორჩ ყლორტებს ამწნილებენ, მწიფე ნაყოფი იჭმება. თესლში 30%-მდე ზეთია. შეიცავს ალკოლოიდ კაპარიდინს. 

იყენებენ ხალხურ მედიცინაში (სასაქმებელ საშუალებად). მნიშვნელოვანია მშრალი რაიონების შიშველი ადგილების დასაფარავად. კულტივირებულია დასავლეთ და სამხრეთ ევროპაში, ჩრდილოეთ აფრიკაში და სხვაგან. თაფლოვანი მცენარეა.

## გალერეა

ფაილი:კაპარი Capparis spinosa Kapernstrauch.JPG

## ლიტერატურა
კატეგორია:კაპარისებრნი
ჰისტოლოგია

მინი|მიკროსკოპით უჯრედების შესწავლა
**ჰისტოლოგია** ( <  „ქსოვილი“ +  „მეცნიერება“) — მეცნიერება მცენარეებისა და ცხოველების უჯრედებისა და ქსოვილების მიკროსკოპული აგებულების შესახებ. ხორციელდება ქსოვილის თხელი ფენის დათვალიერებით ოპტიკური ან ელექტრონული მიკროსკოპით. ჰისტოლოგია ბიოლოგიისა და მედიცინის არსებითი ნაწილია. ჰისტოპათოლოგია, პათოლოგიური ანატომიის მნიშვნელოვანი დარგია, რომლის როლი განსაკუთრებით დიდია სიმსივნის დიაგნოზტიკისას. 

არჩევენ ზოგად ჰისტოლოგიას, რომელიც იკვლევს ქსოვილების განვითარების, აგებულებისა და ფუნქციონირების ზოგად პრინციპებს და კერძო ჰისტოლოგიას, რომელიც შეისწავლის მრავალუჯრედიანი ცხოველების ორგანოების შემადგენელი ქსოვილების თვისებებს.

## ლიტერატურა
## რესურსები ინტერნეტში 
*ჰისტოლოგიის პროტოკოლები 
*ჰისტოვები 
*ჰისტოლოგიის ლექსიკონი
*ლურჯი ჰისტოლოგია 

*
სან-პაულუ

**სან-პაულუ** () — ბრაზილიის უმსხვილესი ქალაქი; სამხრეთ ნახევრასფეროს უდიდესი და მსოფლიოს სიდიდით მერვე ქალაქი მოსახლეობის რაოდენობის მხრივ. მდებარეობს ბრაზილიის სამხრეთ-აღმოსავლეთ ნაწილში, ამავე სახელწოდების შტატის დედაქალაქი. მდებარეობს მდინარე ტიეტეს ხეობაში. ატლანტის ოკეანის სანაპიროდან 17 კილომეტრის დაშორებით. სან-პაულუს მეტროპოლიური არეალი სიდიდით მეორეა ამერიკის კონტინენტზე და მეხუთე მსოფლიოს მასშტაბით. სან-პაულუს გააჩნია ძლიერი საერთაშორისო გავლენა და აღიარებულია ალფა რანგის მსოფლიო ქალაქად. სახელი ეწოდა წმინდა პავლეს პატივსაცემად.

მეტროპოლისის გავლენა დიდია როგორც ადგილობრივ, ისე საერთაშორისო დონეზე, როგორც კულტურისა და ეკონომიკის, ისე პოლიტიკის სფეროშო. ქალაქში განლაგებულია მნიშვნელოვანი მონუმენტები, პარკები, და მუზეუმები. მათ შორისაა ლათინური ამერიკის მეომრიალი, პორტუგალიური ენის მუზეუმი, სან-პაულუს ხელოვნების მუზეუმი, იბირაპუერას პარკი თუ პაულიტას გამზირი, რომელიც ქალაქის უმნიშვნელოვანეს ფინანსურ ცენტრს წარმოადგენს. ქალაქი მასპინძლობს მრავალ მაღალი პროფილის ღონისძიებას, ისეთებს, როგორებიცაა სან-პაულუს არტ-ბიენალე, ბრაზილიის გრან-პრის ფორმულა 1-ში, სან-პაულუს მოდის კვირეულსა და სან-პაულუ ინდი 300-ს.

## კლიმატი
## დაძმობილებული ქალაქები 
სან-პაულუ დაძმობილებულია შემდეგ ქალაქებთან:

## რესურსები ინტერნეტში 
* სან-პაულუს ტურიზმის ოფისის ოფიციალური საიტი
* ქალაქის ოფიციალური საიტი 
* São Paulo official tourist agency Web site 
* São Paulo City Hall Web site 
* São Paulo Metro Underground official Web site 
* BM&F Bovespa – São Paulo Stock Exchange Web site 
* The New York Times São Paulo's Travel Guide

## სქოლიო 
კატეგორია:ბრაზილიის ქალაქები
კატეგორია:მსოფლიოს უდიდესი ქალაქები
ემბრიოლოგია

**ემბრიოლოგია** — მეცნიერება ორგანიზმის ფორმირების პროცესის შესახებ ინდივიდუალური განვითარების პერიოდში. right|240px|thumb|**1** - მორულა, **2** - ბლასტულა

## ჩამოყალიბება 
XVIII-XIX საუკუნეენბში, როდესაც ინტენსიურად შეისწავლებოდა ჩანასახის განვითარების სტადიები, ნატურალისტები ხმარობდნენ ტერმინს „ემბრიოლოგია“. ჩარლზ დარვინის შრომების გამოქვეყნების შემდეგ კი მეცნიერებმა დაიწყეს სხვადასხვა ორგანიზმების განვითარების შედარებითი შესწავლა და ასე წარმოიშვა შედარებითი ემბრიოლოგია. შემდგომში, დრიშისა და შპემანის ბრწყინვალე ექსპერიმენტების საფუძველზე, გამოიკვეთა ინდივიდუალური განვითარების მექანიზმების ანალიზის ახალი გზები და საშუალებები, რის შედეგად განვითარდა ექსპერიმენტული ემბრიოლოგია. პარალელურად ხდებოდა ემბრიონული და პოსტემბრიონული განვითარებისათვის დამახასიათებელი მოვლენების შესწავლა ბიოქიმიური, ციტოლოგიური, გენეტიკური, მოლეკულური და სხვა მეთოდების გამოყენებით, რამაც საბოლოოდ ცხადყო, რომ ყველა ეს მიმართულება ერთი საერთო ხის ტოტებს წარმოადგენს და მათი განცალკევება მართებული არ იქნებოდა. სწორედ მაშინ წარმოიშვა ცნება „განვითარების ბიოლოგია“, რომელმაც გააერთიანა ყველა ზემოთ ჩამოთვლილი მიმართულება. განვითარების ბიოლოგიის დაბადების თარიღად ითვლება 1968 წლის აგვისტო, როდესაც ემბრიოლოგთა საერთაშორისო კონგრესზე საფრანგეთში, ქალაქ ორსეში ემბრიოლოგთა საერთაშორისო საზოგადოებას სახელი გადაარქვეს და უწოდეს განვითარების ბიოლოგთა საერთაშორისო საზოგადოება.
## განვითარების ისტორია 
ემბრიოლოგიის განვითარების ისტორიის განხილვისას აუცილებელია აღინიშნოს კარლ ბერის შრომები. ბერმა პირველმა გაუსვა ხაზი იმ ფაქტს, რომ განვითარების პროცესში ცხოველთა მსხვილი ჯგუფისთვის დამახასიათებელი ნიშან-თვისებები ჩანასახში ვლინდება უფრო ადრე, ვიდრე სპეციფიკური, ინდივიდუალური ნიშან-თვისებები (ჯერ ვლინდება ტიპის ნიშან-თვისებები, შემდეგ კლასის, რიგის და ა.შ). ამ კონცეპციას ხშირად ბერის კანონს უწოდებენ. ბერმა პირველმა მოგვცა წარმოდგენა ჩანასახოვან ფურცლებზე, თუმცა ჩანასახოვანი ფურცლებისა და აგრეთვე სასქესო უჯრედების  ნამდვილი მნიშვნელობა გასაგები გახდა მხოლოდ მას შემდეგ, რაც შვანმა და შლეიდენმა ჩამოაყალიბეს უჯრედული თეორიის საფუძვლები. 
რუსი ემბრიოლოგის კოვალევსკის შრომებზე დაყრდნობით, ერნსტ ჰეკელმა ჩამოაყალიბა ზოგადი ბიოგენეტიკური კანონი, რომლის მიხედვით ონტოგენეზი ფილოგენეზის მოკლე განმეორებაა. დაბალორგანიზებული ცხოველებისთვის დამახასიათებელი ნიშან-თვისებების გამოვლინებას მაღალორგანიზებული ცხოველების განვითარების დროს რეკაპიტულაციის მოვლენა უწოდეს (მაგ., კუდის, ლაყუჩოვანი ნაპრალების განვითარება ადამიანის ჩანასახში).

## თანამედროვე ეპოქაში 
დღესდღეობით მიღებულია განვითარების გენეტიკური თეორია, რომელმაც ფაქტობრივად გააერთიანა პრეფორმიზმისა და ეპიგენეზის რაციონალური იდეები. ამ თეორიის თანახმად, ჩანასახში მზა სტრუქტურები არ არსებობს, მაგრამ თვით განვითარების პროცესი მეტნაკლებად ზუსტადაა პროგრამირებული. ჩანასახში პრეფორმირებულია არა სტრუქტურები, არამედ განვითარების პროგრამა გენეტიკური ინფორმაციის სახით.

## რესურსები ინტერნეტში 
* ონლაინ კურსები ემბრიოლოგიაში  

*
ჰიდრობიოლოგია

**ჰიდრობიოლოგია** — მეცნიერება იმ ორგანიზმების მთელი კომპლექსის შესახებ, რომლებიც წყალში (მტკნარ წყლებში, ზღვებსა და ოკეანეებში) ცხოვრობენ. იგი იკვლევს მათ ურთიერთდამოკიდებულებას, აგებულებას, სასიცოცხლო ფუნქციებსა და ბიოლოგიას.

## სქოლიო 
კატეგორია:ჰიდრობიოლოგია
კატეგორია:ბიომასა
კატეგორია:ეკოლოგია
ციტოლოგია

მინი|უჯრედი
**ციტოლოგია** — მეცნიერება უჯრედის აგებულებისა და ცხოველთმოქმედების შესახებ.

ყველა უჯრედი (ყველა მრავალუჯრედიან ორგანიზმში, ისევე როგორც ერთუჯრედიან ორგანიზმში, დაფარულია **გარსით.** იგი შედგება **გარე შრისა** და მის ქვეშ განლაგებული **პლაზმური** **მემბრანისაგან**, რომელიც უშუალოდ ციტოპლაზმას შემოსაზღვრავს. მისი სისქე დაახლოებით 9-10 ნმია.(ნმ არის 10 ხარისხად -9 მეტრი). ყველა მცენარეული და ცხოველური უჯრედის პლაზმური მემბრანა წარმოქმნილია **ცილების და ლიპიდების(ცხიმები)მოლეკულებისაგან**. ლიპიდების მოლეკულები ქმნის შედარებით მკვრივ ორმაგ შრეს, ცილები ნაწილობრივ ან მთლიანად განჭოლავს ლიპიდების შრეს.

პლაზმური მემბრანის ძირითადი ფინქციებია:

# **დამცველობითი**- იგი იცავს უჯრედის შიგთავსს გარე ზემოქმედებისაგან.
# **საკონტაქტო**- პლაზმური მემბრანა ქმნის სპეციალურ სტრუქტურებს, რომლებიც უზრუნველყოფენ უჯრედებს შორის კავშირს.
# **სატრანსპორტო**- ნივთიერებათა ცვლა უჯრედსა და გარემოს შორის. მიეკუთვნება: ფაგოციტოზი, რომლის მეშვეობით მყარი ნაწილაკები და პინოცოტოზი, რომლის მეშვეობით თხევადი ნივთიერებები აღწევს უჯრედში.

ფაგოციტოზი და პინოციტოზი ასახავს უჯრედების მიერ ნივთიერებათა შთანთქმის პროცესს- ენდოციტოზს. ამ პროცესის საპირისპიროა ეგზოციტოზი.
  
ანუ, ფაგოცოტოზი და პინოციტოზი არის უჯრედში მყარი და თხევადი ნითიერებების შეღწევა, მათ მიეკუთვნებიან ენდოციტოზს, ხოლო ამ პროცესის საპირისპიროა, ეგზოციტოზი.

უჯრედის ციტოპლაზმაში ასევე ჩაძირულია სხვადასხვა ორგანოიდები

## რესურსები ინტერნეტში
*
პროტისტოლოგია

**პროტისტოლოგია** — მეცნიერება ერთუჯრედიანი ეუკარიოტული ორგანიზმების შესახებ.

პროტისტოლოგიის შინაარსს სხვადასხვაგვარად განმარტავენ: ზოგი მეცნიერის აზრით, მისი შესწავლის ობიექტია ერთუჯრედიანი ჰეტეროტროფული ორგანიზმები, აგრეთვე უმდაბლესი ერთუჯრედიანი და კოლონისტი ავტოტროფები — ქლამიდომონადები, ვოლვოქსისნაირნი, დინოფლაგელატები და ზოგი სხვა. არიან მეცნიერები, რომლებიც მიიჩნევენ, რომ უმარტივესებს უნდა მივაკუთნოთმხოლოდ ერთუჯრედიანი ჰეტეროტროფული ორგანიზმები, ხოლო წყალმცენარეებს — ქლოროფილის შემცველი ავტოტროფული ორგანიზმები. ამ თვალსაზრისის თანახმად პროტისტოლოგია პროტოზოოლოგიის სინონიმია.

## ლიტერატურა
კატეგორია:უმარტივესები
ჰელმინთოლოგია

**ჰელმინთოლოგია** — მეცნიერება, რომელიც შეისწავლის ადამიანის, ცხოველთა და მცენარეთა პარაზიტულ ჭიებს, ანუ ჰელმინთებს და მათ წინააღმდეგ ბრძოლის ღონისძიებებს. ამავე დროს, ჰელმინთოლოგია იკვლევს იმ რთულ ურთიერთდამოკიდებულებას, რომელიც მყარდება ჰელმინთსა და მასპინძელს შორის.

კატეგორია:ჰელმინთები
კატეგორია:პარაზიტოლოგია
აკაროლოგია

**აკაროლოგია** — მეცნიერება, რომელიც შეისწავლის ტკიპების სისტემატიკას, ბიოლოგიას და მათ როლს სახალხო მეურნეობაში და ადამიანის ჯანმრთელობაში.

კატეგორია:ზოოლოგიური მეცნიერებები
კაპარჭინა (მრავალმნიშვნელოვანი)

**კაპარჭინა** შეიძლება აღნიშნავდეს:

* კაპარჭინა — თევზის სახეობა
* კაპარჭინა — მდინარე საქართველოში
პროტოზოოლოგია

**პროტოზოოლოგია** — ზოოლოგიის ნაწილი, რომელიც შეისწავლის ერთუჯრედიან ცხოველებს – *უმარტივესებს*. 

### იხილეთ აგრეთვე 
* პროტისტოლოგია

## რესურსები ინტერნეტში
* პროტოზოოლოგიის საზოგადოება 

კატეგორია:ზოოლოგია
პალეარქტიკის ოლქი

250px|thumb|right|პალეარქტიკა
**პალეარქტიკის ოლქი** ან **პალეარქტიკა** — დედამიწის რვა ყველაზე დიდი ბიოგეოგრაფიული ოლქიდან ერთ-ერთი. იგი მოიცავს ევროპას, ჩრდილოეთ აფრიკასა და აზიის უმეტეს ნაწილს (გარდა ტროპიკული მხარისა). დამახასიათებელია გარეული ცხვრები (ანუ მუფლონები), გარეთხები, ირმები, სელევინიები, ნაირგვარი ხოხბები, ოთხთითა ტრიტონი და სხვა.

## ლიტერატურა 
* ბ. ყურაშვილი, „უხერხემლოთა ზოოლოგია“, გვ. 28, თბ., 1973

კატეგორია:ბიოგეოგრაფიული ოლქები
კატეგორია:ბიოგეოგრაფია
კაპიშისტრა

**კაპიშისტრა**, **ხიმსა** — მთა საქართველოში, აფხაზეთის ავტონომიურ რესპუბლიკაში, სოხუმის მუნიციპალიტეტში. მდებარეობს ბზიფის ქედის აღმოსავლეთ ნაწილში, მდინარეების ბზიფისა და კელასურის ზემოთის წყალგამყოფზე. სიმაღლე ზღვის დონიდან 3156 მ. აგებულია ზედაიურული პორფორიტული წყებით. აღმოსავლეთი კალთა დამრეცია, დანარჩენი — ციცაბო. ფლატოვანი კალთები შემოსილია სუბალპური და ალპური მდელოებით.

## ლიტრერატურა
კატეგორია:აფხაზეთის ავტონომიური რესპუბლიკის მთები
კატეგორია:აფხაზეთის კავკასიონის მთები
კაპარჭინა (თევზი)

**კაპარჭინა** () — თევზი კობრისებრთა ოჯახისა. აქვს მაღალი სხეული და გრძელი ანალური ფარფლი. მისი სიგრძე 30 სმ აღწევს, წონა 1 კგ-მდე. ბინადრობს ჩრდილოეთის, ბალტიის, შავ, აზოვის ზღვებში და აგრეთვე თეთრი ზღვის მდინარეებში (კარელია), პეჩორაში. 

საქართველოში გვხვდება შავი ზღვისა და მტკვრის აუზის მდინარეებსა და ტბებში (პალიასტომი, ჯანდარი). ძვირფასი სარეწაო თევზია. საქართველოში სიმცირის გამო სხვა თევზებთან ერთად იჭერენ. იყენებენ ნედლს, დამარილებულს და შებოლილს. ხელოვნური გამრავლების ობიექტია.

## ლიტერატურა 
კატეგორია:კობრისებრნი
კატეგორია:ევროპის თევზები
ალმათი

**ალმათი** (; ) — ყაზახეთის უმსხვილესი ქალაქი, წარსულში ცნობილი იყო სახელწოდებით **ალმა-ათა** (), 1921 წლამდე ერქვა **ვერნი** (). 1929-1936 წლებში ყაზახეთის ასსრ-ის დედაქალაქი, 1936-1991 წლებში ყაზახეთის სსრ-ის დედაქალაქი, 1991-1997 წლებში ყაზახეთის რესპუბლიკის დედაქალაქი. პოლიტიკურ-ადმინისტრაციული ცენტრის სტატუსის დაკარგვის მიუხედავად, ქალაქი ქვეყნის კულტურული და ფინანსურ-ეკონომიკური ცენტრია. ასევე, ერთადერთი ქალაქია ქვეყანაში, რომლის მოსახლეობა მილიონს აჭარბებს.

2007 წლის ივნისში ქალაქი შევიდა მსოფლიოს ყველაზე ძვირ ქალაქთა სიაში. 1990-იანი წლებიდან მნიშვნელოვანი ეკონომიკური და საინვესტიციო ბუმი განიცადა, რასაც შედეგად ინტენსიური მშენებლობა მოჰყვა.

### დაძმობილებული ქალაქები 
ალმათი დაძმობილებულია შემდეგ ქალაქებთან:

## რესურსები ინტერნეტში 
* Almaty and Kazakhstan multilingual travel guide 
* MyCity — Almaty map, Interactive map of Almaty  
* City of Almaty, Official website 
* About Almаty City, news and references communicator 
* Almaty Street Fashion — People on the streets of Almaty
* MSN Map

## სქოლიო 
კატეგორია:ყაზახეთის ქალაქები
პარაზიტოლოგია

[მინი|ზრდასრული [ქინქლა Onchocerca volvulus პარაზიტით ანტენაზე. გადიდებულია 100–ჯერ.]]
**პარაზიტოლოგია** — მეცნიერება ადამიანის, ცხოველთა  და მცენარეთა პარაზიტების და მათ წინააღმდეგ ბრძოლის ღონისძიებების შესახებ. ამავე დროს, პარაზიტოლოგია იკვლევს იმ რთულ ურთიერთდამოკიდებულებას, რომელიც მყარდება პარაზიტსა და მასპინძელს შორის. პარაზიტოლოგია მოიცავს შემდეგ დისციპლინებს: ციტოლოგია, ბიოინფორმატიკა, მოლეკულური ბიოლოგია, იმუნოლოგია, გენეტიკა, ევოლუცია, ეკოლოგია. 

## იხილეთ აგრეთვე 
*პარაზიტი
კაპარჭინა (მდინარე)

**კაპარჭინა** — მდინარე ქალაქ ფოთში. გამოდის პალიასტომის ტბის ჩრდილო-დასავლეთ ნაპირიდან, უხვევს სამხრეთისკენ, მიედინება ტბის დასავლეთ ნაპირის გასწვრივ და ერთვის შავ ზღვას. სიგრძე 7 კმ, აუზის ფართობი 535 კმ².

მდინარეში ბინადრობს კაპარჭინა (თევზი)ამავე სახელწოდების თევზი.

1831 წელს დიუბუა დე მონპერე, რომელმაც მოინახულა აღნიშნული ადგილები, წერდა: 

## ლიტერატურა
*

## სქოლიო
კატეგორია:სამეგრელო-ზემო სვანეთის მხარის მდინარეები
კატეგორია:შავ ზღვაში ჩამდინარე მდინარეები
ანსელ ადამსი

მინი|ანსელ ადამსი
**ანსელ ესტონ ადამსი** (; დ. 20 თებერვალი, 1902 — გ. 22 აპრილი, 1984) — ამერიკელი ფოტოგრაფი, ყველაზე უკეთ ცნობილი მისი ამერიკის დასავლეთის შავ-თეთრი ფოტოსურათებით.

ადამსს ასევე დაწერილი აქვს მრავალი წიგნი ფოტოგრაფიაზე, მათ შორის ტექნიკურ სახელმძღვანელოთა ტრილოგია (The Camera, The Negative and The Print); თანადამფუძნებელი იყო ჯგუფის Group f/64 ედვარდ ვესტონთან, უილიარდ ვან დაიკთა და იმოგენ კანინგემთან ერთად; ასევე შექმნა, ფრედ არჩერთან ერთად, *ზონის სისტემა*, ტექნიკა, რომელიც ფოტოგრაფებს სინათლის გარდაქმნის საშუალებას აძლევს ისე, რომ შესაძლებელი გახდეს ნეგატივებზე და ქაღალდზე სპეციფიკური ინტენსივობის დანახვა, რაც მათ დასრულებულ ფოტოსურათზე უფრო მეტ კონტროლს ანიჭებს.

## გალერეა

Adams Church Taos Pueblo.jpg|thumb|200px|„ადამსის ეკლესია“, ტაოსი, პუებლო (1942)
Ansel_Adams_-_Farm_workers_and_Mt._Williamson.jpg|„ფერმა“
Looking_across_lake_toward_mountains,_"Evening,_McDonald_Lake,_Glacier_National_Park,"_Montana.,_1933_-_1942_-_NARA_-_519861.jpg|„მაკდონალდის ტბა“

## რესურსები ინტერენტში
*
*

კატეგორია:ამერიკელი ფოტოგრაფები
კატეგორია:დაბადებული 20 თებერვალი
კატეგორია:დაბადებული 1902
კატეგორია:გარდაცვლილი 22 აპრილი
კატეგორია:გარდაცვლილი 1984
Selling England by the Pound

{{ალბომის რეიტინგები
| rev1      = Allmusic
| rev1score = 
| rev2      = BBC Music
| rev2score = (ძალიან დადებითი)
| rev3      = გიორგი სტაროსტინი
| rev3score = (14/15)
| rev4      = The Daily Vault
| rev4score = (A)
| rev5      = *Rolling Stone*
| rev5score = (შეფასების გარეშე)
| rev6      = რობერტ კრისტგოუ
| rev6score = (B)
|noprose=yes
}}

***Selling England by the Pound*** () — ინგლისური პროგრესული როკ-ჯგუფ ჯენესისის მეხუთე სტუდიური ალბომი, რომელიც გამოვიდა 1973 წლის 12 ნოემბერს.

## ისტორია 
დისკი ჩაიწერა ალბომის *Foxtrot* შემდეგ და იყო ჯგუფის პიტერ გებრიელთან ერთად ჩაწერილ ალბომებს შორის კომერციულად წარმატებული ნამუშევარი. ბრიტანეთში იგი რეიტინგის #3 ადგილზე აღმოჩნდა.

ჯგუფი თვლიდა, რომ ეს იყო წარმატებული და წარუმატებელი ნომრების ალბომი. თუმცა, აქ შესულია რამდენიმე სიმღერა, რომელიც ასევე შედიოდა ჯგუფის საკონცერტო პროგრამაში. ტონი ბენქსმა აქ პირველად გამოიყენა ელექტრონული სინთეზატორი, რაც იქცა ჯგუფის ერთ-ერთი ცნობილი სიმღერის „Firth of Fifth“ ელემენტად (მასში ასევე არის  სოლო ფორტეპიანოზე, რომელიც არ სრულდებოდა ცოცხალი გამოსვლებისას).

ბალადაში „More Fool Me“ ფილ კოლინზი წამყვან ვოკალს ასრულებს.

გრძელ პიესაში „The Battle Of Epping Forest“ პიტერ გებრიელის თქმით, საუბარია ლონდონის განგსტერების შორის გამართულ ომებზე  - იგი ეფუძნება რეალურ ამბავს, რომელიც გაზეთ Times-ში გამოაქვეყნეს. პიტერს გაახსენდა მისი არსებობა, მაგრამ ვერ მოიძია იგი გაზეთში, ასე რომ უბრალოდ შეცვალა ისტორია და თავისი ინტერპრეტაცია მოიგონა, განგსტერების ორ ჯგუფსა და მათ *გარჩევებზე* ლონდონის ისტ ენდში.

დისკის 1994 წლის ახალ გამოცემაში შეტანილია ალბომის ტექსტები და მითითებულია ავტორები.

დისკის SACD ვერსია, დამატებით ვიდეო-მასალასთან ერთად გამოიცა 2008 წლის 11 ნოემბერს, კრებულთან *Genesis 1970–1975* ერთად.

## ყდა 
ალბომის გარეკანზე გამოტანილია ბეტი სუონვიკის ნამუშევარი „სიზმარი“. ორიგინალურ ნახატზე მოლის მთიბავი მანქანა გამოსახული არ იყო. ჯგუფის თხოვნით სუონვიკმა თავად დაამატა იგი - მოლზე მწოლიარე მამაკაცი ნახსენებია სიმღერაში „I Know What I Like“.

## სიმღერების სია
## წარმატება 
**ალბომი**

## ტურნე
ალბომის შემდგომი ტურნეს მსვლელობისას სრულდებოდა შემდეგი სიმღერები:

# Watcher Of The Skies (რამდენიმე კონცერტის გამოტოვებით)
# Dancing with the Moonlight Knight
# Firth of Fifth
# I Know What I Like
# Musical Box
# Horizons (ყოველთვის არ სრულდებოდა)
# More Fool Me (ყოველთვის არ სრულდებოდა)
# Harrold the Barrel (მხოლოდ 1974 წლის ევროპულ ტურნეზე)
# The Battle Of Epping Forest
# Supper's Ready
# The Knife (ყოველთვის არ სრულდებოდა)

## ჩარტები 
## სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ჯენესისის ალბომები
კატეგორია:1973 წლის ალბომები
კატეგორია:კონცეპტუალური ალბომები
კატეგორია:Charisma Records-ის ალბომები
კატეგორია:Atlantic Records-ის ალბომები
კატეგორია:ალბომები პიტერ გებრიელის პროდიუსერობით
კატეგორია:ალბომები ფილ კოლინზის პროდიუსერობით
კატეგორია:ალბომები ტონი ბენქსის პროდიუსერობით
კატეგორია:ალბომები მაიკ რეზერფორდის პროდიუსერობით
ჩხალთა (მრავალმნიშვნელოვანი)

**ჩხალთა** შეიძლება აღნიშნავდეს:
* ჩხალთა — მდინარე აფხაზეთის ავტონომიურ რესპუბლიკაში 
* ჩხალთა — სოფელი აჟარის მუნიციპალიტეტში
Foxtrot (ალბომი)

***Foxtrot*** — ინგლისური პროგრესული როკ-ჯგუფ ჯენესისის მეოთხე სტუდიური ალბომი, რომელიც გამოვიდა 1972 წლის 6 ოქტომბერს.

## ისტორია 
მიუხედავად იმისა, რომ აშშ რეიტინგებში ალბომი ვერ მოხვდა, ბრიტანეთმა დისკი დადებითად მიიღო.

ალბომის პირველი პიესა, „Watcher of the Skies“ დაფუძნებულია მწერალ ართურ კლარკის 1946 წლის ერთ-ერთ მოთხრობაზე. „Supper's Ready“ იქცა ჯგუფის ერთ-ერთ პიესად, რომელსაც კოლექტივი კონცერტებზე ყოველთვის ასრულებდა.

„Horizons“ არის სტივ ჰეკეტის ერთ-ერთი ყველაზე ცნობილი ნამუშევარი, რომელიც მის სოლო-კონცერტებზეც სრულდება.

იმ პერიოდში ბენქსის მელოტრონს ჰქონდა ფოქსტროტის ტიპის მზა მელოდია - ეს არის ალბომის სათაურის შერჩევის ერთ-ერთი მიზეზი. მის გარეკანზე გამოსახულია მელა ქალის კაბით, რომელიც ნახსენებია ეპიზოდში „Willow Farm“. იმავე პერიოდში გებრიელი გამოდიოდა სცენაზე ასეთი კოსტიუმით (წითელი კაბა მისი მეუღლის გარდერობიდან იყო).

გარეკანის უკანა მხარეზე ჩანს სასტუმრო - ეს მინიშნებაა იმ სასტუმროებზე, სადაც ჯგუფი ტურნეების დროს ჩერდებოდა.

## სიმღერების სია
## პერსონალი
* პიტერ გებრიელი – ვოკალი, ფლეიტა, პერკუსია
* სტივ ჰეკეტი – ელექტრონული და აკუსტიკური გიტარები
* ტონი ბენქსი – ორგანი, ფორტეპიანო, აკუსტიკური გიტარა, ვოკალი
* მაიკ რეზერფორდი – ბას გიტარა, ბას პედალი, ჩელო, აკუსტიკური გიტარა, ვოკალი
* ფილ კოლინზი – დასარტყმელი საკრავები, პერკუსია, ვოკალი

## ტურნე 
ჯენესისის მიერ 1972/73 წლებში ჩატარდა საკონცერტო ტურნე. მისი მსვლელობისას სრულდებოდა შემდეგი სიმღერები:

# Watcher of the Skies
# Can-Utility and the Coastliners (მხოლოდ ტურის პირველ ეტაპზე)
# Happy the Man
# Fountain Of Salmacis
# Get'em Out by Friday
# Twilight Alehouse
# Musical Box
# The Return Of The Giant Hogweed
# Supper's Ready
# The Knife
# Harrold the Barrel

## ჩარტები
## სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ჯენესისის ალბომები
კატეგორია:1972 წლის ალბომები
კატეგორია:კონცეპტუალური ალბომები
კატეგორია:Atlantic Records-ის ალბომები
კატეგორია:Virgin Records-ის ალბომები
კატეგორია:Charisma Records-ის ალბომები
კატეგორია:ალბომები დეივ ჰიჩკოკის პროდიუსერობით
Genesis Live

***Genesis Live*** — ინგლისური პროგრესული როკ-ჯგუფ ჯენესისის პირველი საკონცერტო ალბომი, რომელიც გამოვიდა 1973 წლის 27 ივნისს.

## ალბომი 
ალბომში შეტანილია დისკის *Foxtrot* შემდეგ ჩატარებული ტურის ჩანაწერები. ეს არის ჯენესისის პირველი ოფიციალური საკონცერტო ჩანაწერი.

სინამდვილეში, მუსიკოსებს ჯერ არ სურდათ ასეთი დისკის გამოშვება, მაგრამ გადაწყვეტილება მათმა ლეიბლმა, Charisma Records მიიღო. შემდეგი 25 წლის განმავლობაში *Genesis Live* რჩებოდა ერთადერთ ოფიციალურ საკონცერტო დისკად, რომელშიც შეტანილი იყო გებრიელის ლიდერობის პერიოდის ჩანაწერები.

სიმღერები ჩაწერილი იქნა დე მონტფორტის დარბაზში (ლესტერი), 1973 წლის 25 თებერვალს (მხოლოდ „Return of the Giant Hogweed“ ჩაიწერეს მანჩესტერში, წინა საღამოს).

ალბომის გამოსვლამდე რადიოსადგურებს დაურიგდა მისი ადრეული ასლები, რომლებშიც შეტანილი იყო „Supper's Ready“. თუმცა, საბოლოო გამოცემაში იგი არ ჟღერს, მიუხედავად იმისა, რომ ნახსენები იყო გარეკანზე.

ამ ტურნეზე შესრულებული „Supper's Ready“ წლების განმავლობაში ოფიციალურად არ გამოცემულა, თუმცა იგი მაინც შეიტანეს 1998 წლის 4 დისკიან კრებულში *Genesis Archive 1967–75*. თუმცა, ეს არ არის ნამდვილი ჩანაწერი - ფირის ხარისხის გამო, გებრიელმა ახლებურად ჩაწერა ვოკალური პარტიები.

დისკი მიუძღვნეს რიჩარდ მაკფეილს, რომელმაც ჯგუფის მენეჯმენტში მუშაობდა და ჩამოშორდა ამ საქმეს 1973 წლის აპრილში.

## სიმღერების სია
ყველა სიმღერის ავტორები - ტონი ბენქსი, ფილ კოლინზი, პიტერ გებრიელი, სტივ ჰეკეტი და მაიკ რეზერფორდი, გარდა „The Knife“-ის (ბენქსი, გებრიელი, ენტონი ფილიპსი და რეზერფორდი).

## გამოცემები 
ალბომის *Genesis Live* (Charisma Records) აშშ-ში დისტრიბუტორი იყო Buddah Records.
;აშშ გრამფირფიტის გამოცემები
*Charisma CAS-1666 (1973): პირველი გამოცემა შეშლილი მექუდის ლოგოთი.
*Charisma CAS-1666 (1973): მეორე გამოცემა ვარდისფერი გრაგნილის ლოგოთი.
*Charisma CAS-1666 (1974): მესამე გამოცემა შეშლილი მექუდის ლოგოთი.
*Atlantic 81855-1 (1982): განახლებული გამოცემა.
;აშშ CD გამოცემები

* Atlantic 81855-2 (1988): პირველი CD გამოცემა
* Atlantic 82676-2 (1994): Definitive Edition, რემასტერი

## პერსონალი
* პიტერ გებრიელი – ვოკალი, ფლეიტა, ბას დასარტყამი, დაირა
* სტივ ჰეკეტი –წამყვანი გიტარა
* ტონი ბენქსი – ორგანი, მელოტრონი, 12 სიმიანი გიტარა, ვოკალი
* მაიკ რეზერფორდი – ბას გიტარა, ბას პედლები, 12 სიმიანი გიტარა, ვოკალი
* ფილ კოლინზი – დასარტყმელი საკრავები, ვოკალი

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ჯენესისის საკონცერტო ალბომები
კატეგორია:1973 წლის საკონცერტო ალბომები
კატეგორია:Charisma Records-ის საკონცერტო ალბომები
მარსელ დიუშანი

[მინი|[შადრევანი (დიუშანი)|დიუშანის შადრევანი]]
**მარსელ დიუშანი** ( დ. 28 ივლისი, 1887, ბლენვილ-კრევონი — გ. 2 ოქტომბერი, 1968, ნეიი-სიურ-სენი) — ფრანგი-ამერიკელი მხატვარი, ხელოვნებათმცოდნე, დადაიზმისა და კონცეპტუალიზმის მიმდევარი. მისი ხელოვნების მემკვიდრეობა შედარებით მწირია, თუმცა მისი იდეების ორიგინალობის წყალობით დიუშანი XX საუკუნის ხელოვნების ერთ-ერთ ყველაზე გავლენიან ფიგურად ითვლება. მას მიეწერება ტერმინ „დადა“-ს გამოყენება.

## ლიტერატურა 
*Arturo Schwarz, *The Complete Works of Marcel Duchamp*, Delano Greenidge Editions, 1995
*Linda Dalrymple Henderson, *Duchamp in Context: Science and Technology in the Large Glass and Related Works*, Princeton University Press, Princeton, 1998
*Paola Magi, *Caccia al tesoro con Marcel Duchamp*, Edizioni Archivio Dedalus, Milano, 2010, ISBN 978-88-904748-0-4
*Paola Magi: *Treasure Hunt With Marcel Duchamp*, Edizioni Archivio Dedalus, Milano, 2011, ISBN 978-88-904748-7-3
*Marc Décimo: *Marcel Duchamp mis à nu. A propos du processus créatif* (*Marcel Duchamp Stripped Bare. Apropos of the creative Act*), Les presses du réel, Dijon (France), 2004 ISBN 978-2-84066-119-1.

## რესურსები ინტერნეტში 
*Dossier : Marcel Duchamp, Centre Pompidou 
*Philadelphia Museum of Art Portrait of Chess Players (Portrait de joueurs d'échecs) 
*Philadelphia Museum of Art The Green Box

## სქოლიო 
კატეგორია:ფრანგი მხატვრები
კატეგორია:ამერიკელი მხატვრები
კატეგორია:დადაიზმი
კატეგორია:დაბადებული 28 ივლისი
კატეგორია:დაბადებული 1887
კატეგორია:გარდაცვლილი 2 ოქტომბერი
კატეგორია:გარდაცვლილი 1968
კატეგორია:ფრანგი ათეისტები
კატეგორია:მხატვრები ანბანის მიხედვით
Spot the Pigeon

***Spot the Pigeon*** — ინგლისური პროგრესული როკ-ჯგუფ ჯენესისის პირველი EP, რომელიც გამოვიდა 1976 წელს. მასში შესული სამი სიმღერა არის ალბომ *Wind & Wuthering*-ის ჩაწერის შემდეგ დარჩენილი მასალა. სხვადასხვა მიზეზის გამო, ჯგუფი თვლიდა, რომ ისინი არ ერგებოდნენ ალბომს.

რადგან პირველი სიმღერა, „Match of the Day“ ეძღვნებოდა საფეხბურთო გუნდებს, ალბომი ბრიტანული ჩარტის #14 ადგილზე მოხვდა. მიუხედავად ამისა, აშშ-ში გამოცემამ არ გაამართლა და Atlantic Records-მა იგი კანადაში გაავრცელა.

ალბომი არასოდეს გამოცემულა CD-ზე და ცალკეული სახით არსებობს მხოლოდ გრამფირფიტაზე, ხოლო 2000 წელს სამივე სიმღერა შეიტანეს კრებულში *Genesis Archive 2: 1976–1992*.

გადაღებული იქნა მუსიკალური ვიდეო „Match of the Day“, რომელშიც კოლინზი სტადიონზე იჯდა. ცნობილია, რომ ეს ვიდეო დაკარგულია.

## სიმღერების სია
ყველა სიმღერის ავტორი: ტონი ბენქსი/ფილ კოლინზი/მაიკ რეზერფორდი, გარდა მითითებულისა

## პერსონალი 
* ტონი ბენქსი - კლავიშები
* ფილ კოლინზი - დასარტყმელი საკრავები, პერკუსია, ვოკალი
* მაიკ რეზერფორდი - გიტარა, ბასი
* სტივ ჰეკეტი - გიტარა

## რესურსები ინტერნეტში 
*ინფორმაცია საიტზე Discogs
*გამოცემების სია

## სქოლიო 
კატეგორია:ჯენესისის EP-ები
კატეგორია:1977 წლის EP-ები
კატეგორია:Atlantic Records-ის EP-ები
კატეგორია:Virgin Records-ის EP-ები
ადანგეს უღელტეხილი

**ადანგეს უღელტეხილი** — უღელტეხილი საქართველოში, აფხაზეთის ავტონომიურ რესპუბლიკაში, სოხუმისა და გულრიფშის მუნიციპალიტეტების ადმინისტრაციულ საზღვარზე, აფხაზეთის ქედზე. გადასასვლელი მდინარე ჩხალთის ხეობიდან მდინარე ბზიფის ხეობაში. სიმაღლე ზღვის დონიდან 2299 მ. სოფელ მარჯვენა პტიშს საცალფეხო გზით აკავშირებს სოფელ ფსხუსა და გუმისთასთან. უღელტეხილის მიდამოებში ალპური და სუბალპური მდელოებია, ქედის კალთები დაფარულია ნაძვნარ-სოჭნარით.

## სქოლიო
კატეგორია:აფხაზეთის ავტონომიური რესპუბლიკის უღელტეხილები
კატეგორია:აფხაზეთის კავკასიონის უღელტეხილები
საიტი

მინი|მარჯვნივ|NASA-ს საიტი

**საიტი** — ვებგვერდების, სურათების, ვიდეოების და ა. შ. ერთობლიობა, რომელიც ატვირთული არის ერთ ან რამდენიმე სერვერზე და რომელიც, ჩვეულებრივ, ხელმისაწვდომია ინტერნეტით, ტელეფონით. HTTP/HTTPS პროტოკოლის საშუალებით.

## ისტორია 
მსოფლიოში პირველი საიტი შეიქმნა 1991 წლის 6 აგვისტოს, მისი მისამართია http://info.cern.ch/, შემქმნელი ტიმ ბერნერს-ლი. მასში განთავსებული იყო ინფორმაცია ახალი ტექნოლოგიის შესახებ World Wide Web (WWW) (მსოფლიოს ფართო ქსელი). ინფორმაციის გადაცემა დაფუძნებული იყო HTTP პროტოკოლზე, ხოლო საიტი შექმნილი იყო ჰიპერტექსტის ნიშნულების  HTML ენაზე. საიტზე ასევე განხილული იყო ვებ სერვერის და ვებ ბრაუზერის მუშაობის პრინციპები. საიტი ასევე გახდა მსოფლიოში პირველი ინტერნეტ კატალოგი, რადგან მოგვიანებით ბერნერს ლიმ მასზე განათავსა სხვა საიტის მისამართები.

ყველაფერი რაც საჭირო იყო პირველი საიტის ასამუშავებლად ბერნერს ლიმ გაცილებით ადრე 1990 წელს შექმნა. ამ დროს შეიქმნა პირველი ვებბრაუზერი და პირველი სერვერი, რომელიც დაფუძნებული იყო NeXTcube-ის ბაზაზე.

## მიმოხილვა 
ფუნქციისა და დანიშნულების მიხედვით საიტი შეიძლება იყოს:

* პირადი
* კომერციული
* სამთავრობო

## იხილეთ აგრეთვე 
* ინტერნეტი
* ინტერნეტ-ბრაუზერი

კატეგორია:ინტერნეტი
კაპუცინი

**კაპუცინი** () — მაიმუნების გვარი კაპუცინისებრთა ოჯახისა. კუდის ბოლო მესამედი მოსაჭიდებელია, რითაც ცხოველი ხის ტოტზე ეკიდება. გვხვდება ცენტრალურ და სამხრეთ ამერიკაში. ბინადრობს ტყეში. იკვებება ხილით, ფოთლებით, მწერებით, ფრინველების კვერცხითა და ბარტყებით. ყველაზე ცნობილია თეთყელა კაპუცინი (Cebus capucinus) და მურა კაპუცინი (Cebus apella). ზოოპარკში კარგად მრავლდებიან. 

## ლიტერატურა
*
კატეგორია:კაპუცინისებრნი
კაპუეტა

**კაპუეტა** () — მრავალწლოვან მცენარეთა გვარი (მარცვლოვანთა ოჯახი). საქართველოში 2 სახეობიდან უფრო გავრცელებულია Agropyron pectinatum აქვს ფუნჯა ფესვი, თავთავი ყვავილედი, უცხო ან მოკლე ფხიანი. ნაყოფი — მოგრძო მარცვალა. თავთავის ფორმის მიხედვით განასხვავებენ ვიწროთავთავიანებს და ფართოთავთავიანებს. 

საკმაოდ გავრცელებულია, ხარობს ველად, მშრალ მდელოებზე. ზამთარ- და გვალვაგამძლეა, იყენებენ ხელოვნური მდელოების შესაქმნელად როგორც ბალახნარევების კომპონენტს. კარგად იზრდება მსუბუქ თიხნარებზე, ქვიშიან და ქვიშნარ ნიადაგებზე. მწვანე მასა და თივა სასოფლო-სამეურნეო ცხოველთა საუკეთესო საკვებია, თიბავენ წელიწადში ერთხელ დათავთავების დროს, დიდ მოსავალს იძლევა მე-3—4 წელს.

## ლიტერატურა 
კატეგორია:მარცვლოვანნი
…And Then There Were Three…

***…And Then There Were Three…*** — ინგლისური პროგრესული როკ-ჯგუფ ჯენესისის მეცხრე სტუდიური ალბომი, რომელიც გამოვიდა 1978 წელს. ეს იყო ჯენესისის უკანასკნელი ალბომი, რომელიც ჟანრობრივად უფრო ახლოს იდგა პროგრესულ როკთან.

## გარეკანი 
ფირფიტის გარეკანის ავტორია სტორმ თორგერსონი (რომელიც უფრო ცნობილია პინკ ფლოიდისათვის შექმნილი გარეკნებით. ერთ-ერთ ინტერვიუში თორგერსონმა ახსენა, რომ გარეკანის ასეთი დიზაინი შეცდომა უფრო იყო. დიზაინერებს სურდათ ვიზუალურად ისეთი ისტორიის გადმოცემა, სადაც აალებული ტოტი, მანქანა და ადამიანი სიგარეტით ერთმანეთთან დაკავშირებული იქნებოდნენ ნათებით. გარეკანის ერთ მხარეს გამოსახულია მანქანა; მანქანა, რომელიც გადმოდის მანქანიდან; შემდეგ ეს ადამიანი დადის მანქანის წინ და ანთებს სიგარეტს.

## სიმღერების სია 
## B-მხარეები
* The Day the Light Went Out (3:13, ბენქსი)
* Vancouver (3:03, რეზერფორდი, კოლინზი)

ორივე სიმღერა შეტანილია სინგლში „Many Too Many“.

## პერსონალი 
*ფილ კოლინზი - ვოკალი, დასარტყმელი საკრავები, პერკუსია
*ტონი ბენქსი - კლავიშებიანი საკრავები, ვოკალი, 12 სიმიანი გიტარა
*მაიკ რეზერფორდი - 6 და 12 სიმიანი გიტარები, ბას გიტარა, ბას პედლები, ვოკალი

## ტურნე 
ჯგუფის 1978 წლის ტურნეს მსვლელობისას სრულდებოდა შემდეგი სიმღერები:

#Eleventh Earl of Mar
#In the Cage
#Burning Rope 
#Dancing With the Moonlit Knight/The Musical Box (ფინალური განყოფილება)  
#Ripples
#Ballad of Big 
#The Fountain of Salmacis  
#Deep In the Motherlode 
#One For the Vine
#Squonk
#Say It's Alright Joe  
#Down and Out 
#The Lady Lies
#The Cinema Show
#…In That Quiet Earth'
#Afterglow
#Follow You Follow Me 
#Dance On a Volcano
#Drum Duet
#Los Endos

;ბისზე: 
#I Know What I Like (In Your Wardrobe)  
#Apocalypse in 9/8 + As Sure As Eggs is Eggs (Aching Man's Feet)  
#The Lamb Lies Down on Broadway

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ჯენესისის ალბომები
კატეგორია:1978 წლის ალბომები
კატეგორია:ალბომები Hipgnosis-ის გარეკანის დიზაინით
კატეგორია:Virgin Records-ის ალბომები
კატეგორია:Charisma Records-ის ალბომები
კატეგორია:Atlantic Records-ის ალბომები
კატეგორია:Trident Studios-ში ჩაწერილი ალბომები
კატეგორია:ალბომები დეივიდ ჰენჩელის პროდიუსერობით
კატეგორია:ალბომები ფილ კოლინზის პროდიუსერობით
კატეგორია:ალბომები ტონი ბენქსის პროდიუსერობით
კატეგორია:ალბომები მაიკ რეზერფორდის პროდიუსერობით
კაჟები

**კაჟები**, ქვედა პალეოლითის (გვიანდელი აშელი და ადრინდელი მუსტიე) და ნეოლით-ენეოლითის ხანის ნაბინარ-სახელოსნო სოფელ სკინდორის ტერიტორიაზე (ჭიათურის მუნიციპალიტეტი). 

უშუალოდ კაჟის საბადოსთან (აქედან მოდის სახელწოდებაც) აღმოაჩინეს 1957 წელს. დაახლოებით 1 ჰა სახნავი მიწის ზედაპირზე მოპოვებულია პალეოლითის ხანის 2000-მდე ქვის ნივთი, მათ შორის დისკოიდალური, ერთფუძიანი და ორფუძიანი, აგრეთვე კუს ჯავშნის ფორმის ნუკლეუსები, მასიური კლექტონური და ლევალუაზური ანატკეცები, ლევალუაზური და არალევალუაზური ლამელები. აგრეთვე უხეში საჩეხი იარაღი, სახოკები, დანები და წვეტანები. ანატკეცების მნიშვნელოვანი ნაწილის ზურგი დაფარულია კაჭრის კანით, ნაწილს კი ეტყობა წინამორბედი ფირფიტების ატკეცის კვალი. აშელ-მუსტიეს ხანის ქვის იარაღი და ანატკეც-ლამელები დაფარულია მოთეთრო-მონაცრისფრო და მოვარდისფრო სქელი პატინით.

ნეოლით-ენეოლითის ხანის მასალიდან აღმოჩენილია ორმხრივ დამუშავებული კაჟის ნამგლისპირები, სხვადასხვა მოყვანილობის ისრისპირები და მათი ფრაგმენტები, ორმხრივ დამუშავებული მინიატიურული საჩეხი, მჭრელი და პიკისებური იარაღი, საფხეკ-სახოკები, სხვადასხვა ტიპის ნუკლეუსები, ანატკეც-ლამელები და სხვა. კაჟების ქვის ნაწარმისათვის ნედლ მასალად გამოყენებულია ჭიათურის რაიონისათვის დამახასიათებელი თურონის იარუსის მონაცრისფრო და მოწითალო მაღალხარისხოვანი კაჟი. ნასახლარზე საძიებო თხრილმა კულტურული ფენების არსებობა არ დაადასტურა. როგორც ჩანს, ქვის მასალა მიწის ზედაპირზე მოხვდა ნიადაგის ლოკალური გადარეცხვისა და ფართობის ხშირი ხვნა-გადაბრუნების შედეგად. მასალა დაცულია ს. ჯანაშიას სახელობის საქართველოს სახელმწიფო მუზეუმში.

## ლიტერატურა
**თუშაბრამიშვილი დ.,* არქეოლოგიური დაზვერვები მდინარე ყვირილას ხეობასში, «ს. ჯანაშიას სახ. საქართველოს სახელმწიფო მუზეუმის მოამბე»,1962, ტ. 23 B;

კატეგორია:ჭიათურის მუნიციპალიტეტის არქეოლოგიური ძეგლები